**แผนการจัดการเรียนรู้บูรณาการ(ไตรสิกขา)**

**กลุ่มสาระการเรียนรู้** ภาษาไทย **รหัสวิชา** ท1๔101 **ภาคเรียนที่** 1 **ปีการศึกษา** 2564 **ชั้นประถมศึกษาปีที่** **๔** **บูรณาการ** กลุ่มสาระสังคมศึกษาศาสนาและวัฒนธรรม (พระพุทธศาสนา)

**หน่วยที่** 1 **เรื่อง** ผักสมุนไพรใบหญ้าให้คุณค่าทั้งนั้น **เวลา** ๘ **ชั่วโมง**

**เรื่อง** การอ่านออกเสียง **เวลา** 1 **ชั่วโมง**

**ผู้สอน** นายเอราวัณ เจริญยุทธ  **โรงเรียนบ้านสุขเกษม**

……………………………………………………………………………………………………………................................................

**1. สาระสำคัญ**

 การอ่านออกเสียง การอธิบายความหมายของคำ ประโยคและข้อความได้อย่างถูกต้อง ผู้อ่านต้องรู้และเข้าใจหลักการอ่านออกเสียง ความหมายของคำและประโยค จึงจะสามารถสื่อสารกับผู้อื่นได้อย่างมีประสิทธิภาพ

**2. การบูรณาการตัวชี้วัดชั้นปี**

 **สาระการเรียนรู้ภาษาไทย**

 **สาระที่ ๑ การอ่าน**

 **มาตรฐาน ท ๑.๑** ใช้กระบวนการอ่านสร้างความรู้และความคิดไปใช้ในการตัดสินใจแก้ปัญหา

และสร้างวิสัยทัศน์ในการดำเนินชีวิต และมีนิสัยรักการอ่าน

 ท๑.๑ ป.๔/๑ อ่านออกเสียงบทร้อยแก้วและบทร้อยกรองได้ถูกต้อง

 ท๑.๑ ป.๔/๓ อ่านเรื่องสั้นๆตามเวลาที่กำหนดและตอบคำถามจากเรื่องที่อ่าน

 ท๑.๑ ป.๔/๖ สรุปความรู้และข้อคิดจากเรื่องที่อ่านเพื่อนำไปใช้ในชีวิตประจำวัน

 ท๑.๑ ป.๔/๘ มีมารยาทในการอ่าน

**สาระการเรียนรู้สังคมศึกษาศาสนาและวัฒนธรรม ( พระพุทธศาสนา)**

  **สาระที่ 1 ศาสนา ศีลธรรม จริยธรรม**

 ส 1.1 ป. ๔/๓ เห็นคุณค่าและปฏิบัติตนตามแบบอย่างการดำเนินชีวิตและข้อคิดจากประวัติสาวก ชาดกเรื่องเล่า และศาสนิกชน ตัวอย่างตามที่กำหนด

 ส 1.1 ป. ๔/๔ แสดงความเคารพ พระรัตนตรัย ปฏิบัติตามไตรสิกขา และหลักธรรมโอวาท ๓

ในพระพุทธศาสนา หรือหลักธรรมของศาสนาที่ตนนับถือตามที่กำหนด

**3. จุดประสงค์การเรียนรู้**

1. นักเรียนอ่านออกเสียงคำยากได้ถูกต้อง ชัดเจน (ศีล , สมาธิ)
2. นักเรียนอ่านออกเสียงประโยคในบทเรียนได้ถูกต้อง (ศีล , สมาธิ)
3. นักเรียนมีมารยาทในการอ่าน (ศีล)
4. นักเรียนสรุปองค์ความรู้จากเรื่องได้(ปัญญา)

**4. สาระการเรียนรู้**

1. การอ่านออกเสียงและการบอกความหมายของบทร้อยแก้วและร้อยกรองที่ประกอบด้วย คำที่มี ร, ล เป็นพยัญชนะต้น คำที่มีพยัญชนะควบกล้ำ คำที่มีอักษรนำ คำประสม
2. การอ่านจับใจความจากสื่อต่างๆ เช่น เรื่องสั้นๆ
3. การอ่านหนังสือตามความสนใจ เช่น หนังสือที่นักเรียนสนใจและเหมาะสมกับวัย หนังสือที่นักเรียนและครูกำหนดร่วมกัน
4. มารยาทในการอ่าน

**คุณลักษณะอันพึงประสงค์**

๑. รักความเป็นไทย

๒. ใฝ่เรียนรู้

๓. มีวินัย

๔. อยู่อย่างพอเพียง

**5. กระบวนการจัดการเรียนรู้**

1. **ขั้นนำ : สร้างเจตคติที่ดีต่อเนื้อหาที่จะเรียน “สมุนไพรไทย”**

1.1 ครูสร้างสมาธิให้นักเรียนโดยแบ่งนักเรียนออกเป็นกลุ่มๆละ ๓ คน ร่วมกันทำกิจกรรม Brain Gym โดยการนั่งล้อมวง ปรบมือ ๑ ครั้ง แล้วบอกชื่อสมุนไพรพื้นบ้านที่นักเรียนรู้จัก (ช่วยกันระบุสมุนไพรไทย

พื้นบ้านและสรรพคุณของสมุนไพรที่นักเรียนรู้จัก) คนละ ๑ ชื่อ**(ศีล)** และนักเรียนนำเสนอชื่อสมุนไพรที่กลุ่มตนเองได้ทั้งหมด

1.2 ครูและนักเรียนร่วมกันอภิปรายประโยชน์ของสมุนไพรให้นักเรียนแต่ละกลุ่มทราบ

1. **ขั้นปฏิบัติการสอน : กระบวนการฝึกปฏิบัติที่พัฒนาปัญญา**

2.1 ให้นักเรียนแต่ละกลุ่มอ่านออกเสียงกลุ่มละ ๑ ย่อหน้า โดยอ่านต่อกันจนจบเรื่อง “ผักสมุนไพรไทยใบ

หญ้าให้คุณค่าทั้งนั้น” หมุนเวียนกันจนจบในขณะที่อ่าน ให้นักเรียนที่ยังไม่ได้อ่านให้ตั้งใจฟังเพื่อนอ่านและดูเนื้อเรื่องตามในขณะที่เพื่อนอ่าน(สมาธิ) ถ้ายังอ่านไม่ครบทุกกลุ่มให้เริ่มอ่านตั้งแต่ต้นเรื่องอีกครั้ง

2.2 จัดประกวดการอ่านออกเสียง โดยให้แต่ละกลุ่มส่งตัวแทนกลุ่มละ ๑ คน นักเรียนและครูร่วมกันประเมิน

และตัดสิน(สมาธิ)

2.3 ครูเสนอแนะเพิ่มเติม ยกตัวอย่างการอ่านออกเสียงที่ถูกต้องไพเราะ และให้กำลังใจนักเรียนที่ยังอ่านไม่

ถูกต้องเหมาะสม

 **3. ขั้นสรุป : เกิดแนวทางเพื่อการปฏิบัติที่ยั่งยืน**

๓.๑ครูกับนักเรียนร่วมกันอภิปรายสรุปข้อคิดที่ได้จากบทเรียนเกี่ยวกับเนื้อหาที่เรียนในวันนี้

 **(แนวการตอบ)** 1. การใช้เวลาว่างให้เป็นประโยชน์โดยการหารายได้ระหว่างเรียนเพื่อช่วยเหลือครอบครัว ฝึกความรับผิดชอบ ขยันหมั่นเพียร มีวินัยในตนเอง

 2. การปลูกผักพื้นบ้านและสมุนไพรที่มีประโยชน์ต่อสุขภาพร่างกาย เป็นการปลูกฝังนิสัยให้ตระหนักเกี่ยวกับการรักษาสุขภาพ และประหยัดรายจ่ายตามหลักเศรษฐกิจพอเพียง

 ๓.๒ นักเรียนทำแบบฝึกหัดที่ ๓ ข้อ ๑, ๒ ครูและนักเรียนร่วมกันอภิปรายคำตอบ

 ๓.๓ ครูสรุปว่า “สมุนไพรมีประโยชน์มากมาย ดีต่อสุขภาพ สำหรับผู้ที่มีความสนใจในด้านสมุนไพรหากศึกษาสรรพคุณดีดีที่สามารถรักษาโรคได้ยังสามารถสร้างรายได้ให้กับครอบครัว ต่อยอดเป็นอาชีพได้ในอนาคต**(ปัญญา)**”

**6. สื่อ/แหล่งเรียนรู้**

1. หนังสือเรียน รายวิชาพื้นฐาน ภาษาไทย ชุด ภาษาเพื่อชีวิต ภาษาพาที ชั้นประถมศึกษาปีที่ ๔

๒. แบบฝึกหัด รายวิชาพื้นฐาน ภาษาไทย ชุด ภาษาเพื่อชีวิต ทักษะภาษา ชั้นประถมศึกษาปีที่ ๔

**7. การวัดผลและประเมินผล**

 ๑. วิธีการประเมิน

 - สังเกตพฤติกรรมการการเรียนรู้

 - ตรวจแบบฝึกหัด

 ๒. เครื่องมือที่ใช้ในการประเมิน

 - แบบสังเกตพฤติกรรม

 - แบบฝึกหัด

 ๓. เกณฑ์การประเมิน

 - นักเรียนผ่านเกณฑ์การสังเกตพฤติกรรม ร้อยละ ๗๕

 - นักเรียนผ่านเกณฑ์การทำแบบฝึกหัด ร้อยละ ๗๕